**Стипендије Московског државног универзитета**

Министарство просвете, науке и технолошког развоја Републике Србије, у сарадњи са Амбасадом Републике Србије у Москви, обавештава заинтересоване да је Московски државни универзитет расписао конкурс за доделу стипендија за основне, мастер академске студије и једногодишњи курс руског језика за студирање за академску 2022/23. годину.

Додељено ће бити 2 стипендије за основне академске студије, 1 стипендија за мастер академске студије и 1 стипендија за припремни једногодишњи курс руског језика.

Пријављивање се врши тако што се попуњени пријавни формулар пошаље на мејл адресу [jelena.pazun@mpn.gov.rs](mailto:jelena.pazun@mpn.gov.rs) до 20. априла 2022. године. Након тога, Московски државни универзитет директно контактира пријављене кандидате и шаље информативно писмо са детаљним упутствима за учешће на конкурсу.

Стипендије се додељују по основу билатералног споразума, а више информација о овом програму стипендија можете наћи на [сајту Министарства просвете, науке и технолошког развоја](https://mpn.gov.rs/vesti/stipendije-moskovskog-drzavnog-univerziteta/).